Sodba Sodišča prve stopnje (osmi senat) z dne 26. novembra 2008 – Grčija proti Komisiji

(Zadeva T-263/06)

„EKUJS – Jamstveni sklad – Izdatki, ki so izključeni iz financiranja Skupnosti – Spremljevalni ukrepi k razvoju podeželja – Rok 24 mesecev – Ocena izdatkov, ki jih je treba izključiti – Ključni pregledi – Načelo ne bis in idem – Ekstrapolacija ugotovitev pomanjkljivosti – Načelo sorazmernosti“

1. Kmetijstvo – EKUJS – Potrditev obračuna – Izdatki, ki so bili izključeni iz financiranja Skupnosti – Obvestilo, poslano po obvestilu o rezultatih preverjanj in po pogovorih z državo članico (Uredba Sveta (ES) št. 1258/1999, člen 7(4), četrti pododstavek; Uredba Komisije (ES) št. 1663/95, kakor je bila spremenjena z Uredbo št. 2245/1999, člen 8(1)) (Glej točke od 65 do 67.)

2. Kmetijstvo – Skupna kmetijska politika – Financiranje po EKUJS – Postopek za potrditev obračuna – Spravni postopek – Mnenje, ki ga Komisija izda po dvostranskem srečanju – Neobstoj učinka zavezujočnosti (Uredba Komisije (ES) št. 1663/95, kakor je bila spremenjena z Uredbo št. 2245/1999, člen 8) (Glej točko 75.)

3. Kmetijstvo – EKUJS – Potrditev obračuna – Omejitev zavrnitve financiranja – Rok 24 mesecev – Izhodišče – Obvestilo Komisije o rezultatih preverjanj – Vsebina – Obveznost predložitve ocenitve stroškov, ki jih je treba izključiti – Neobstoj (Uredba Sveta (ES) št. 1258/1999, člen 7(4), peti pododstavek; Uredba Komisije (ES) št. 1663/95, kakor je bila spremenjena z Uredbo št. 2245/1999, člen 8(1)) (Glej točke od 86 do 88.)

4. Kmetijstvo – EKUJS – Potrditev obračuna – Zavrnitev kritja izdatkov, nastalih zaradi nepravilnosti pri uporabi predpisov Skupnosti – Izpodbijanje s strani zadevne države članice – Dokazno breme – Razporeditev med Komisijo in državo članico (Glej točko 96.)

5. Akti institucij – Uredbe – Uredba, ki določa posebne ukrepe nadzora – Neobstoj proste presoje držav članic – Neizvršitev – Utemeljitev – Boljša učinkovitost kontrolnega sistema – Nedopustnost (Glej točki 101 in 102.)

6. Kmetijstvo – EKUJS – Potrditev obračuna – Zavrnitev kritja izdatkov, nastalih zaradi nepravilnosti pri uporabi predpisov Skupnosti – Uvedba modulacije zavrnitve prevzema finančnega bremena glede na tveganje, ki ga za EKUJS pomeni teža nedelovanja, ki se lahko pripiše nacionalnim organom nadzora – Izpodbijanje s strani zadevne države članice – Dokazno breme (Glej točko 169.)

7. Kmetijstvo – Skupna kmetijska politika – Financiranje po EKUJS – Načela – Obveznost Komisije, da odkloni prevzem izdatkov, ki so v nasprotju s pravili – Nepravilnosti, ki so bile v proračunskem letu dopuščene iz razlogov pravičnosti – Dosledna uporaba pravil v prihodnjem proračunskem letu – Kršitev načel pravne varnosti in varstva zaupanja v pravo – Neobstoj (Glej točko 171.)

8. Kmetijstvo – Skupna kmetijska politika – Financiranje po EKUJS – Načela – Skladnost odhodkov s predpisi Skupnosti – Obveznost nadzora, naložena državam članicam (člen 10 ES; Uredba Sveta (ES) št. 1258/1999, člen 8(1)) (Glej točki 185 in 186.)

Predmet

Zahteva za razglasitev ničnosti Odločbe Komisije 2006/554/ES z dne 27. julija 2006 o izključitvi nekaterih izdatkov držav članic iz naslova Jamstvenega oddelka Evropskega kmetijskega usmerjevalnega in jamstvenega sklada (EKUJS) iz financiranja Skupnosti (UL L 218, str. 12) v delu, v katerem so izključeni nekateri izdatki Helenske republike na področju spremljevalnih ukrepov k razvoju podeželja.

Izrek

1) Tožba se zavrne.